钦定古今图书集成/明伦汇编/闺媛典/第072卷 > 叶启翼妻陈氏
## 钦定古今图书集成/明伦汇编/闺媛典/第072卷 > 叶启翼妻陈氏

按《同安县志》：“陈氏，乡贤陈福山孙女。万历间，归乡贤
叶明元子启翼。甫三月，启翼与偕归宁，疾发，遂不治。
氏扶尸归，坐卧不离柩侧。姑意其死，令婢妪谨守之。
至五旬毕，奠以他故，役诸婢，遂取所藏小刀自刎灵
前。婢回惊抱持之，尚挺立不仆。时方盛暑，蚊蝇无侵，
翌日面色如生，人咸异之。”